બર્મિંઘમ ટેસ્ટમાં ભારતનો 31 રને ઇંગ્લેન્ડ સામે પરાજય થયો છે. મેચમાં એક સમયે ભારતને માત્ર 83 રન જરૂરી હતા વિજય માટે અને તેની પાંચ વિકેટ પણ બાકી હતી, જોકે ઇંગ્લિશ બોલર્સની ઘાતક બોલિંગ સામે ભારતના બેટ્સમેનો ઘૂંટણીયે પડી ગયા હતા. આમ હવે ઇંગ્લેન્ડે 1-0થી પાંચ મેચની સિરીઝમાં સરસાઇ મેળવી લીધી છે. ભારત સામે જીત માટે 194 રનનો ટાર્ગેટ હતો જેના જવાબમાં આખી ટીમ 162 રનમાં જ સમેટાઈ ગઈ. ભારત તરફ વિરાટ કોહલીએ 51 અને હાર્દિક પંડ્યાએ 31 રનની ઈનિંગ્સ રમી. ઈંગ્લેન્ડે પોતાની બંને ઈનિંગ્સમાં ક્રમશ: 287 અને 180 રન બનાવ્યા હતા. બીજી તરફ ભારતે પોતાની પ્રથમ ઈનિંગમાં કોહલીના શાનદાર 149 રનની મદદથી 274 રન બનાવ્યા હતા.